ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 930 

- 12 Αυγούστου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων αιγιαλού - παραλίας και παλαιού αι- 
γιαλοϋ στη θέση «ΧΕΛΩΝΑΡΙΑ» Κοινότητας Αχλα- 
δοχωρίου Πυλίας Ν. Μεσσηνίας, προ ιδιοκτησίας 
Αποστόλου Μαματά.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου για την ανέ¬ 
γερση Πατριαρχικού ιδρύματος στη θέση «Λάσπη» 
Αγ. Κων/νου Ν. Φθιώτιδας. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ν.75/93 (1) 

Καθορισμός ορίων αιγιαλού - παραλίας και παλαιού αιγια- 
λού στη θέση «ΧΕΛΩΝΑΡΙΑ» Κοινότητας Αχλαδοχω¬ 
ρίου Πυλίας Ν. Μεσσηνίας, προ ιδιοκτησίας Αποστόλου 
Μαματά. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 1 έως 7 του Α.Ν.2344/ 
1940 περί αιγιαλού και παραλίας, όπως τροποποιήθηκαν 
με τις διατάξεις του άρθρου 13 του Α.Ν. 1078/80 και του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.82 (ΦΕΚ 214/26.4.82 τεύχος Β) 
κοινής αποφάσεως των Υπουργών Προεδρίας Κυβερνή- 
σεως και Οικονομικών. 

3. Την από 7.4.1993 έκθεση της αρμόδιας Επιτροπής 
χάραξης οριογραμμών αιγιαλού, παραλίας και παλαιού αι- 
γιαλού, με την οποία καθόρισε τις εν λόγω οριογραμμές 
για τη θέση «ΧΕΛΩΝΑΡΙΑ» της Κοινότητας Αχλαδοχωρίου 
Πυλίας Ν. Μεσσηνίας προ της ιδιοκτησίας Απ. Μαματά, 
επί του από Απριλίου 1992 τοπογραφικού διαγράμματος, 
κλίμακας 1:500, του Πολιτικού Μηχανικού Γ. θεοδωρακό- 
πουλου, το οποίο διάγραμμα ήλεγξε στις 5.4.93 ο Πολιτι¬ 


κός Μηχανικός της ΔΤΥΝ. Μεσσηνίας Σταύρος Καρτερο- 
λιώτης και θεώρησε την αυτή ημερομηνία ο Δ/ντής της 
Παντελής Νέμπαρης. 

4. Την υποδειχθείσα με το Φ.544.5/361/93/Σχ. 753/ 
25.4.93 έγγραφο του ΓΕΝ και επενεχθείσα από την επι¬ 
τροπή προσθήκη στην έκθεση και στο υπόμνημα του δια¬ 
γράμματος. 

5. Τις διατάξεις του άρθρου 1 της παρ. 1 του Ν.3200/ 
1955 (ΦΕΚ 97 Α/1955) περί διοικητικής αποκεντρώσεως 
σε συνδιασμό με τις διατάξεις του από 28.6.1955 Δ/τος 
περί εξαιρέσεως από της κατά το άρθρο 1 παρ. 1 του 
Ν.3200/1955 Δ/τος αρμοδιότητος των Νομαρχών, αντι¬ 
κειμένων τινών αρμοδιότητος του Υπουργείου Οικονομι¬ 
κών, του Β.Δ. 704/1970 και του άρθρου 1 παρ. 5 του Π.Δ. 
71/25.2.84 σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφε¬ 
ρειακές αρχές διανομαρχιακού επιπέδου, αποφασί¬ 
ζουμε: 

Α. Επικυρώνουμε την από 7.4.1993 έκθεση της Επιτρο¬ 
πής καθορισμού ορίων αιγιαλού, παραλίας και παλαιού αι- 
γιαλού, καθώς και το από Απριλίου 1992 διάγραμμα μιας 
πινακίδας, κλίμακας 1:500 που συνέταξε ο Πολιτικός Μη¬ 
χανικός θεοδωρακόπουλος Γεώργιος, ήλεγξε και θεώ¬ 
ρησε η Δ.Τ.Υ. Ν. Μεσσηνίας και επί του οποίου η ανωτέρω 
αναφερομένη Επιτροπή καθόρισε με κόκκινη συνεχή 
γραμμή τη γραμμή αιγιαλού, με κίτρινη συνεχή γραμμή τη 
γραμμή παραλίας και με κυανή συνεχή γραμμή τη γραμμή 
του παλαιού αιγιαλού, εκατέρωθεν ιδιοκτησίας Απ. Μα¬ 
ματά στην περιοχή «ΧΕΛΩΝΑΡΙΑ» Κοινότητας Αχλαδοχω- 
ρίου Πυλίας Ν. Μεσσηνίας. 

Β. Η παρούσα απόφαση, μαζί με την έκθεση της Επιτρο¬ 
πής και το διάγραμμα στα οποία αναφέρεται, να δημοσιευ¬ 
τούν στην Εφημερίδα της Κυβερνήσεως. 

Καλαμάτα, 13 Ιουλίου 1993 
Ο Νομάρχης 

ΕΛΕΥΘΕΡΙΟΣ ΤΡΙΑΝΤΑΦΥΛΛΟΥ 

ΕΚΘΕΣΗ 

Έκθεση επιτροπής καθορισμού ορίων αιγιαλού, παραλίας 

και παλαιού αιγιαλού στη θέση «ΧΕΛΩΝΑΡΙΑ» Κοινότη¬ 
τας Αχλαδοχωρίου ΠυλΙας. 

Καλαμάτα, 7 Απριλίου 1993 

ΝΟΜΑΡΧΙΑ ΜΕΣΣΗΝΙΑΣ 
ΚΤΗΜΑΤΙΚΗ ΥΠΗΡΕΣΙΑ 

Η υπογεγραμμένη Επιτροπή αρμόδια για τον καθορισμό 
ορίων αιγιαλού, παραλίας και παλαιού αιγιαλού, αποτελού- 
μενη από τους: 

1. Μαθιόπουλο Φώτη, Προϊστάμενο της Κτηματικής 

Υπηρεσίας Ν. Μεσσηνίας. 3Ρ 

2. Νικητάκη Σπυρίδωνα, Ανθυποπλοίαρχο Λ.Σ., αναπλη¬ 
ρωτή του Λιμενάρχη Καλαμάτας λόγω κωλύματός του. 

3. Βλάχο Γεώργιο, Τοπογράφο Μηχανικό της Κτηματι¬ 
κής Υπηρεσίας. 

Μεταβήκαμε στις 6 Απριλίου 1993, ημέρα Τρίτη στην 
παραλιακή θέση «ΧΕΛΩΝΑΡΙΑ» της περιφέρειας Κοινότη¬ 
τας Αχλαδοχωρίου ΠυλΙας για διενέργεια αυτοψίας. 

ΑΦΟΥ ΛΑΒΑΜΕ ΥΠ ΟΨΗ 

1. Τις διατάξεις του Α.Ν.2344/1940 περί αιγιαλού και 
παραλίας. 

2. Τις διατάξεις του άρθρου 74 του Π.Δ. 636/77. 

3. Τις διατάξεις του Α.Ν.263/68. 

4. Το άρθρο 100 του Π.Δ. 284/88. 

5. Την Υπουργική απόφαση 0.208/181/1982/ΦΕΚ214 

Β. 

6. Την από Απριλίου 1992 αίτηση του Απόστολου Μα- 
ματά για καθορισμό ορίων αιγιαλού και παραλίας, προ της 
φερόμενης ως ιδιοκτησίας του εκτάσεως. 

7. Το από Απριλίου 1992 τοπογραφικό διάγραμμα μιας 
πινακίδας, της περιοχής, κλίμακας 1:500 που συνέταξε ο 
Πολιτικός Μηχανικός Γεώργιος Κ. θεοδωρακόπουλος, 
ήλεγξε ο Πολιτικός Μηχανικός στη ΔΤΥΝ Μεσσηνίας 
Σταύρος Καρτερολιώτης την 5.4.93 και θεώρησε ο Δ/ντής 
Τ.Υ.Ν. Μεσσηνίας Παντελής Νέμπαρης την αυτή ημερο¬ 
μηνία. 

8. Το Φ.544.5/49/93/Σ. 1 17/1 .2.1 993/ΓΕΝ/Α/2/ΐν 
έγγραφο με το οποίο επεστράφη από το ΓΕΝ ο φάκελλος 
της υπόθεσης όπως υπεβλήθη αρχικώς καθώς και η από 
22.10.92 ένσταση - καταγγελία της Μαρίας Παπαδοπού- 
λου. 

9. Την περί αιγιαλού διοικητική πρακτική και δικαστική 
νομολογία. 

10. Τη διαμόρφωση της περιοχής, η οποία κατά το με¬ 
γαλύτερο τμήμα της, αποτελείται από αμμώδη λωρίδα με¬ 


ταβλητού πλάτους την οποία διαδέχεται απόκρημνο βρα¬ 
χώδες πρανές. 

11. Τη σχηματισθεΐσα αντίληψη περί μεγίστων, πλην 
συνήθων αναβάσεων των κυμάτων, την οποία διαμορφώ¬ 
σαμε διατρέξαντες την ακτή τόσο ανάντη (φρύδι), όσο και 
κατάντη (πόδι) του βραχώδους πρανούς, αξιολογώντας 
παράλληλα ιδιομορφίες του, όπως κλίση, φυτοκάλυψη ή 
γυμνότητα οφειλόμενη κατά την κρίση της Επιτροπής 
στην αλατότητα του κύματος, διάβρωση και τάση προς 
αυτή, απώτατες θέσεις από την ακτή στις οποίες εντοπί¬ 
ζονται αντικείμενα που πιθανόν μετάφεραν εκεί κύ¬ 
ματα. 

12. Το γεγονός, ότι κατά την κρίση της Επιτροπής, με 
την υφισταμένη σήμερα κατάσταση δεν εξυπηρετούνται 
επαρκώς οι σκοποί του άρθρου 7 παρ. 1 του Α.Ν.2344/ 
1940, αφού μοναδική προσπέλαση προς την σημαντικού 
τουριστικού ενδιαφέροντος και φυσικού κάλλους ακτή, 
αποτελεί ο μεταξύ ιδιοκτησιών Μαματά - Παπαδοποϋλου 
υπάρχων δρομίσκος. Κατόπιν αυτών η Επιτροπή: 

ΚΑΘΟΡΙΖΕΙ 

1. Με την κόκκινη συνεχή πολυγωνική γραμμή Α1, Α2, 

Α3.Α32, Α33, 33 συνολικώς σημείων επί του προα- 

ναφερθέντος τοπογραφικού διαγράμματος τη γραμμή του 
αιγιαλού, όπως διεπίστωσε αυτήν επί του εδάφους κατά 
την αυτοψία. Οι κορυφές της πολυγωνικής αυτής εξασφα¬ 
λίζονται διά των συντεταγμένων τους, εξαρτημένων από 
το κρατικό δίκτυο όπως αυτές αναγράφονται επί του δια¬ 
γράμματος και ή ταυτίζονται με δημιουργηθέντα και υλο- 
ποιηθέντα επί του εδάφους σταθερά σημεία (τσιμεντοπά- 
σαλοι κ.λ.π.) ή έχουν εξαρτηθεί από αυτούς. 

2. Με κίτρινη συνεχή πολυγωνική γραμμή Π1, Π2, Π3, 
.Π26, Γ|27, 27 συνολικώς σημείων τη γραμμή της πα¬ 
ραλίας, εις τρόπον ώστε να δημιουργείται ζώνη παραλίας 
πλάτους 10,00 μέτρων. Οι κορυφές της πολυγωνικής αξα- 
σφαλίζονται διά των συντεταγμένων τους όπως αυτές 
αναγράφονται στο τοπογραφικό διάγραμμα. Δεν εξαιρού¬ 
νται από τη ζώνη παραλίας τα εντός αυτής υφιστάμενα 
κτίσματα ή τμήματα αυτών. 

3. Με κυανή συνεχή γραμμή Α18, Π16, ΚΙ 9, Κ20, Α19 
καθορίζουμε παλαιό αιγιαλό που αποτελεί αμμώδη κοίτη 
χειμάρρου. 

Η παρούσα έκθεση αφού συντάχθηκε υπογράφεται από 
τα μέλη της ως ακολούθως: 

Η ΕΠΙΤΡΟΠΗ 

1. ΦΩΤΗΣ ΜΑΘΙΟΠΟΥΛΟΣ 

2. ΣΠΥΡΙΔΩΝ ΝΙΚΗΤΑΚΗΣ 

3. ΓΕΩΡΓΙΟΣ ΒΛΑΧΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ,Π. 2398 (2) 

Έγκριση τοπικού ρυμοτομικού σχεδίου για την ανέγερση 

Πατριαρχικού ιδρύματος στη θέση «Λάσπη» Αγ. Κων/ 

νου Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 26 του Ν. 1337/83 όπως 
τροποποιήθηκε με την παράγραφο 13 του άρθρου 8 του 
Ν.1512/11.1.85 (ΦΕΚ 4 Α') και τη παράγραφο 16 άρθρο 
98 του Ν.1829/31.7.90 (ΦΕΚ 191 Α'). 

2. Την από 24.9.92 αίτηση του Ελληνορθόδοξου Πα¬ 
τριαρχείου Ιεροσολύμων. 

3. Το αριθ. πρωτ. οικ. 81349/5533/16.9.92 έγγραφο 
της Δ/νσης Νομοθετικού έργου του ΥΠΕΧΩΔΕ. 

4. Τη τεχνική έκθεση και τη μελέτη του Αρχιτέκτονα 
Μηχανικού Γιώργου Κουκούλη, που κατετέθει στην Υπη¬ 
ρεσία μας, αποφασίζουμε: 

Την έγκριση του Τοπικού Ρυμοτομικού Σχεδίου όπως 
φαίνεται στο συνημμένο διάγραμμα κάλυψης και με τους 


κάτωθι όρους δόμησης. 

1. Ποσοστό κάλυψης: 10%. 

2. Συντελεστής δόμησης: 1,5. 

3. Ποσοστό ημιυπαιθρίων χώρων: 40% (επί της συνολι¬ 
κής δόμησης). 

4. Ανώτατο ύψος κτιρίων: 10,00 μ. 

5. Όροφοι: 2. 

6. Ελάχιστες αποστάσεις εκ των ορίων: 5,00 μ. 

Ειδικοί όροι δόμησης. 

1. Απαγορεύεται η κατασκευή του κτιρίου επί ελευθέ¬ 
ρων υποστηλωμάτων (ΡΙΙ.ΟΤΙ3). 

2. Σε περίπτωση κατασκευής στέγης το ύψος προσαυ- 
ξένεται κατά 1,50 μ. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του νομικού προσώ¬ 
που «Ελληνορθόδοξου Πατριαρχείου Ιεροσολύμων» το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Ιουλίου 1993 

Ο Νομάρχης 
Ν. ΑΓΓΕΛΗΣ 



.ίιοχτηοιο ... · ' Λο,ηκκ. 

χλ Πειρχ) Βασιλείου . · ■ γλ Παύαγ Βο 

